b"\n_START_ARTICLE_\nJosep Galceran i Escrig\xc3\xa0s\n_START_SECTION_\nBiografia\n_START_PARAGRAPH_\nFill de Jeroni Galceran Lleopart i Ant\xc3\xb2nia Escrigas era l'hereu despr\xc3\xa9s de la mort del seu germ\xc3\xa0 gran, i es f\xc3\xa9u paraire, com el seu pare, i conegu\xc3\xa9 la que seria la seva esposa, Serafina Terr\xc3\xa9s i Comas, filla d'una fam\xc3\xadlia benestant de paraires vinguts d'Olvan, casant-se a Prats el 22 de maig de 1819, naixent el seu primer fill, Jeroni Galceran i Terr\xc3\xa9s, el 21 de maig de 1820._NEWLINE_A finals del Trienni Liberal va convertir-se en comandant d'una partida reialista durant la Guerra de la Reg\xc3\xa8ncia d'Urgell obtenint del rei l'Escut de la Fidelitat i una petita pensi\xc3\xb3 que l'ajud\xc3\xa0 a crear i mantenir un batall\xc3\xb3 de voluntaris. Desencantat amb el caire del govern de Madrid va recolzar un absolutisme radical, i participa amb Joan Cavalleria de Ripoll i Josep Bosoms Jep dels Estanys del Bergued\xc3\xa0 l'1 d'abril de 1827, coincidint amb la Fira de les 40 hores en l'aixecament dels Malcontents a Ripoll, encap\xc3\xa7alant una partida que va derrotar els Mossos d'Esquadra._NEWLINE_Despr\xc3\xa9s de l'aixecament van n\xc3\xa9ixer els seus altres quatre fills: Teresa, Joana, Josep Anton i Francesc, i mor\xc3\xad la seva dona despr\xc3\xa9s del naixement del seu darrer fill en febrer de 1829, i a principis de la d\xc3\xa8cada de 1830 era el comandant quatre companyies de reialistes que havia format, i s'aixec\xc3\xa0 a Prats de Llu\xc3\xa7an\xc3\xa8s el 5 d'octubre de 1833 a principis de la Primera Guerra Carlina per\xc3\xb2 la seva revolta va ser sufocada per Manuel de Llauder i de Cam\xc3\xadn i Galceran va fugir a Fran\xc3\xa7a, sent indultat en 1834 per\xc3\xb2 la seva fam\xc3\xadlia hagu\xc3\xa9 de dormir cada nit dins de la vila emmurallada i posteriorment foren desterrats mig any a Igualada, i al seu retorn van preparar un nou aixecament carl\xc3\xad i foren obligats de nou a dormir en la vila emmurallada. Tot i que es diu que Josep va morir a la cadira d'en Galceran, de Prats de Llu\xc3\xa7an\xc3\xa8s, mentre es mirava el moviment de les tropes a la Vall de Merl\xc3\xa8s, aquest va ser \xc3\xbanicament ferit, doncs hi ha const\xc3\xa0ncia que va traspassar la frontera Francesa, acompanyat pels seus fills i altres cabdills carlins."